xitoyda olti qavatli bino qulab tushdi — video

xitoyning xunan provintsiyasi Chansha shahrida 29 aprel, juma kuni olti qavatli bino qulab tushdi. Bu haqda “CNA” xabar berdi.
Keltirilishicha, qurbonlar va jarohatlanganlar haqida hozircha ma'lumot yo'q. Voqea joyiga mahalliy vaqt bilan soat 12:50 da o't o'chiruvchi va qutqaruvchilarning birinchi guruhi yetib borgan. Binoning umumiy maydoni taxminan 800 kvadrat metrni tashkil qiladi. Birinchi qavatda do'konlar, ikkinchi qavatda umumiy ovqatlanish joyi, uchinchi qavatda xususiy kinoteatr, 4-6-qavatlarda kichik mehmonxona joylashgan. Oltinchi qavatning tepasida bino egasiga tegishli boloxona ham bo'lgan.

Bino qulashi sabablari hozircha aniqlanmagan, hodisa vaqtida binoda qancha odam bo'lgani ham noma'lum.
Eslatib o'tamiz, avvalroq Buyuk xitoy devorining bir qismi qulab tushgandi. Shuningdek, Hindistonda jarlik bo'yidagi 7 qavatli bino qulagan.